3. ΑΝΑΓΚ. ΝΟΜΟΣ υπ’ αριθ. 683 της 30 Νοεμ./1Δεκ. 1945 Περί ρυθμίσεως του προσωπικού των Τραπεζών. Προσωρινής ισχύος, αφορών α)την απόλυσιν των κατά την κατοχήν διορισθέντων υπαλλήλων, β)την ακύρωσιν των γενομένων προαγωγών, γ)την θέσιν εις ειδικήν διαθεσιμότητα του πλεονάζοντος προσωπικού ή την εθελουσίαν έξοδον κατηγοριών τινων. Ετροποποιήθη υπό των: α)Α.Ν. 765 της 22/27 Δεκ. 1945 περί τροποποιήσεως του Α.Ν. 683/45. β)Α.Ν. 792 της 31/31 Δεκ. 1945 περί συμπληρώσεως του Α.Ν. 683/1945. γ)Α.Ν. 1089 της 9/9 Μαρτ. 1946 περί τροποποιήσεως και συμπληρώσεως του Α.Ν. 683/1945 και δ)Ν.Δ. 30 Απρ./2 Μαΐου 1946 περί παρατάσεως προθεσμιών του Α.Ν. 683/1945, κυρωθέντος δια του ε)Νόμου 15 της 13/16 Ιουλ. 1946 περί κυρώσεως του από 30 Απρ. 1946 Ν.Δ/τος. Κατά το άρθρ. 14 παρ. 1 του Α.Ν. τούτου. «Το Ν.Δ. 2130/1943 «περί εξόδου εκ της ενεργού υπηρεσίας των υπαλλήλων των Ανωνύμων Εταιρειών» και το άρθρον 9 παράγρ. 4 του Νόμου 118/45 «περί ασφαλίσεως κατά της ανεργίας» παύουν αν έχουν οιανδήποτε ισχύν διά τας Τραπέζας». Κατά δε την γενομένην διά του άρθρ. 10 Α. Ν.765/1945 προσθήκην. «3.Από 1 Ιαν. 1946 και εντεύθεν δεν ισχύουσιν αι διατάξεις του νόμου 488 του 1945. Από της χρονολογίας ταύτης ισχύουν αι σχετικαί υποχρεώσεις των καθέκαστα οργανισμών των Τραπεζών έναντι του προσωπικού των του δικαιουμένου εις υπηρεσιακήν ενδυμασίαν». 